मेदू वडा

मेदू वडा हा उडीद डाळीपासून तयार केलेला दक्षिण भारतीय पदार्थ आहे. याला उडीद वडा असेही म्हणले जाते. हा वडा  दक्षिण भारतात राहणार लोकांचा विशेष  खाद्यप्रदार्थ आहे. 
दक्षिण भारतीय समाजाखेरीज भारताच्या विविध प्रांतात हा पदार्थ न्याहरीमध्ये समाविष्ट केला जातो. 

साहित्य आणि कृती
साहित्य -
उडीद डाळ
हिरव्या मिरच्या
मीठ
काळी मिरी
कडीपत्ता
तळण्यासाठी तेल 
नारळाचे  काप 

कृती -
 उडीद डाळ प्रथम स्वच्छ धुऊन घ्यावी. ४ ते ५ तास उडीद डाळ पाण्यात भिजत घालावी. डाळ भिजल्यानंतर पाणी पूर्णपणे काढून टाकावे आणि केवळ डाळ मिक्सरमधून वाटून घ्यावी.
 वाटलेल्या डाळीत मीठ, कुटलेली मिरी, हिरव्या मिरचीचे तुकडे,आणि असल्यास नारळाचे काप घालावेत.
 कढईत तेल गरम करायला;आहे ठेवावे. तेल गरम झाल्यावर त्यात  वडे सोडावेत. तळहातावर पिठाचा गोल करून त्याला मध्यभागी भोक पाडावे किंवा झाऱ्यावर असा वडा तयार करून घेऊन तो कढईत गरम तेलात सोडावा.
 सोनेरी रंग आल्यावर वडा आतून पूर्ण तळला गेला आहे याची खात्री झाल्यावर वडा तेलातून बाहेर काढावा आणि तेल पूर्ण निथळून घ्यावे.
 नारळाची चटणी आणि सांबार याबरोबर खाण्यासाठी द्यावे. 

चित्रदालन

संदर्भ

वर्ग:संदर्भांचे इंग्रजी-मराठी भाषांतर हवे
वर्ग:खाद्यपदार्थ
वर्ग:दक्षिण भारत